****

**Mārupes novada alternatīvais konkurss latviešu valodā, literatūrā un folklorā**

**2023./2024.m.g.**

1. **Konkursa tēma**
	1. “Dzimtā valoda kā vērtība”
2. **Konkursa mērķi**
	1. Teorētisko zināšanu parādīšana par latviešu valodas, literatūras un latviešu tautas folkloras jautājumiem,
	2. teorētisko zināšanu izmantošana praktisko un radošo uzdevumu veikšanā,
	3. individuālā un komandas darba veikšana, uzņemoties atbildību par paveikto.
3. **Konkursa uzdevumi**
	1. Padziļināt un paplašināt skolēnu zināšanas latviešu valodā, literatūrā un folklorā,
	2. Attīstīt un pilnveidot radošo izpausmi, fantāziju, prezentēšanas prasmes,
	3. Veicināt skolēnu un pedagogu pieredzes apmaiņu.
4. **Konkursa norises laiks un vieta**
	1. Vieta: Jaunmārupes pamatskola, Mazcenu aleja 3, Jaunmārupe, Mārupes novads, aktu zāle kab. 260
	2. Laiks: 2023.gada 28.novembris plkst. 10.00
5. **Konkursa organizatoriskā struktūra**
	1. Konkursu organizē Jaunmārupes pamatskola
	2. Dalībnieku reģistrācija no plkst. 9.30 līdz 9.50.
	3. Konkursu veido:
		1. **komandas mājas darbs** – komanda izdomā nosaukumu, izveido vienotu vizuālo tēlu tērpos, kā arī uz A3 lapas izveido radošu veltījumu “Dzimtā valoda kā vērtība” pārējo komandu dalībniekiem. Uz A3 lapas jābūt komandas nosaukumam un veltījumam.
		2. **mājas darba prezentēšana** klātienē konkursa dienā 2-3 minūtes.
		3. **30 teorētiskie jautājumi** par latviešu valodu, literatūru, folkloru (klātienē konkursa dienā)
		4. **1 kapteiņa uzdevums** (klātienē konkursa dienā);
		5. **2 radošie uzdevumi** komandai (klātienē konkursa dienā).
	4. Uzdevumu sagatavošanu nodrošina Jaunmārupes pamatskola;
	5. Novērošanu un kārtību konkursa laikā nodrošina skolas personāls;
	6. Konkursa laikā notiks fotografēšana un komandu prezentāciju filmēšana. Visi materiāli var tikt izmantoti pasākuma informatīvai atspoguļošanai Jaunmārupes pamatskolas mājas lapā *jmsk.lv* un skolas *facebook* kontā.
6. **Konkursa dalībnieki**
	1. Skolu pārstāv 1 komanda (7.- 9. klašu skolēni)
	2. Komandas sastāvā ir 4 cilvēki: 1 skolēns no 7.klases, 1 skolēns no 8.klases, 2 skolēni no 9.klases (no tiem viens skolēns ir kapteinis).
7. **Pieteikšanās kārtība**
	1. Komandu piesaka skola, aizpildot pieteikumu: <https://docs.google.com/forms/d/e/1FAIpQLSfENlnjpXDbd1w1fA8tr4ky9vC2MkRoLMw-Btp-0JrbQ8hcjA/viewform>
	2. Pieteikumus pieņem līdz 23.11.2023.
8. **Vērtēšana**
	1. Konkursa uzdevumu vērtējums:
	2. Ar vērtēšanas kritērijiem un punktu sadalījumu komandas tiks iepazīstinātas konkursa norises dienā.
	3. Konkursa žūrijas komisija:
		1. Žūrijas komisiju veido katras skolas komandas pavadošais skolotājs (vēlams latviešu valodas, literatūras vai teātra mākslas), kurš piedalīsies vērtēšanas procesā – vērtē visas dalības komandas, izņemot savas skolas komandu.
		2. Žūrijas komisijas locekļu vārdi un uzvārdi tiks paziņoti konkursa dienā - klātienē.
	4. Punktu skaitīšanā iesaistās visi žūrijas locekļi.
9. **Apbalvošana**
	1. Iegūtos rezultātus apkopo žūrijas komisija
	2. Diplomi tiek piešķirti I, II un III vietai. Žūrijas komisijas locekļiem ir iespēja piešķirt simpātijas balvas.
	3. Rezultātu apkopošanas brīdī konkursa dalībniekiem ir iespēja doties pusdienās uz skolas ēdnīcu (cenas no 2.15 eiro līdz 4.00 eiro), kā arī iespēja skatīties video materiālu par skolu.

Sagatavoja: Jaunmārupes pamatskolas latviešu valodas skolotājas Inguna Rakule un Simona Neifalte